钦定古今图书集成/明伦汇编/氏族典/第341卷 > 刘昱
## 钦定古今图书集成/明伦汇编/氏族典/第341卷 > 刘昱

按《名山藏本行记》：“昱，山西人，为翰林小吏，从事勤毖，
翰林诸公皆喜之。永乐末年，从学士杨荣、金幼孜扈
驾北征，而昱弟亦从军，隶成山侯戏下，至应昌死。昱
不胜痛，坎地藏弟尸，欲待师还而化之。既还，发尸就
化，无所取薪，幸北土刚尸未腐，其干若枯腊。昱负之
以行，六日至开平，始得薪，化而裹之。杨、金二学士怪”
其衣背隐隐有尸痕，自言故，共叹“昱虽小吏，士君子
也，处弟如此，他可知已。”